tomron87/hebrew-wikipedia-sentences-corpus huggingface dataset:
בתחרות ליגת היהלום בפריז שנערכה בחודש מאי, סיים ויקו במקום השני בריצת 100 מטר לאחר שקבע תוצאה של 9.86 שניות, והשווה את שיאו האירופאי של פרנסיס אוביקוולו, משנת 2004.
באליפות העולם שנערכה בחודש אוגוסט בבייג'ינג, סיים במקום השמיני בריצת 100 מטר לאחר שקבע תוצאה של 10.00 שניות, ובמקום החמישי בריצת 4X100 מטר, לאחר שקבע יחד עם נבחרתו תוצאה של 38.23 שניות.
באולימפיאדת ריו דה ז'ניירו (2016), סיים ויקו בגמר ה־100 מטר במקום השביעי לאחר שקבע תוצאה של 10.04 שניות.
מטיס ג'יימס ריד (6 בספטמבר 1926 - 29 באוגוסט 1976) היה גיטריסט ונגן מפוחית.
מוזיקאי אמריקאי, נגן בלוז וזמר.
התפרסם בעיקר בארצות הברית הרבה יותר מאשר באירופה.
הוא מייצג את הבלוז של שיקגו בעל "מבטא דרומי".
התמחה בעיקר בסגנון Electric Blues.
הוא השפיע על מוזיקאים רבים, ביניהם: אלביס פרסלי, האנק ויליאמס, וגם על להקת האבנים המתגלגלות אשר הקליטו ושרו את שיריו.
בשנת 1925 למד לנגן על מפוחית וגיטרה מחברו הטוב אדי טיילור (Eddie Taylor).
בשנת 1943 לאחר שנים של הופעות רחוב, עבר לשיקגו אילינויס.
הוא גויס לצבא, ושרת במלחמת העולם השנייה.
ריד שוחרר מהצבא בשנת 1945 וחזר למיסיסיפי.
התחתן את חברתו מרי המכונה "אמא ריד" (Mama Reed), אשר שימשה גם כזמרת רקע לכמה משיריו.
בשנות ה-50 ביסס את עצמו ריד כמוזיקאי פופולרי.
באותה תקופה הצטרף לגארי קינג (Gary King), איתו הופיע במופעי רחוב רבים.
ריד נפטר בשנת 1976 מאי ספיקת נשימתית, באוקלנד קליפורניה, מעט לפני יום הולדתו ה-50. על המצבה שעל קברו כתוב: "The Boss Man of The Blues".
ג'ימי ריד השפיע על מוזיקאים רבים.
להקת "האבנים המתגלגלות" ציינו את ריד כמשפיע העיקרי על הצליל שלהם.
ברשימת השירים המוקדמת שלהם מופיע השיר "Ain't That Lovin' You Baby", ועוד שירים נוספים שהושמעו בקונצרטים שלהם.
ג'ימי קול היא סדרת טלוויזיה קנדית מונפשת, מסוגת קומדיה ופנטזיה אורבנית, אשר נוצרה על ידי אדוארד קיי ושון סקוט, שאחרון גם ביים אותה יחד עם קייל מרשל.
דמויות הסדרה הופיעו בעונה השלישית של השעשועון "Skatoony" לצד דמויות מהזיכיון "אי-שרדות".
הסדרה עוקבת אחר ג'ימי קול, נער בן 14 שמנסה להפוך את החיים למצחיקים וכיפים בעיר קריית סבל, העיר הכי משעממת בעולם שנשלטת על ידי לושיוס היינוס השביעי.
ג'ימי קול לא עושה זאת לבד, אלא בעזרת חבריו - הלואיז קול וביזי היינוס.
ג'ימי קול – הדמות הראשית של הסדרה.
נער בן 14 בעלת שמחת חיים רבה.
ביזי היינוס – אחד מחבריו הטובים של ג'ימי ובנו של לושיוס.
מפלצת אדומה ענקית בגיל העשרה.
הלואיז – נערה נמוכה סופר אינטליגנטית ועם זאת הרסנית.
אחת החברות הכי טובות של ג'ימי.
עובדת בתור מדענית בשביל לושיוס.
לושיוס היינוס השביעי – השליט של העיר קריית סבל.
סמי גארווין – עוזרו של לושיוס.
הוא ביישן ורגיש, אך עם זאת הוא מעוניין לקבל תהילה.
סרבי – חיית המחמד של ג'ימי.
ג'אז – אישה כחולה עם אפרו בלונדיני.
בת הזוג של לוסיוש, אף על פי שלא סובלת אותו.
בת זוגו שלי ביזי החל מהעונה השנייה.
הדיבוב העברי בוים על ידי גדי לוי, והופק על ידי אסנת סדן.
שם הדמותמדבב/ת באנגליתמדבב/ת בעבריתג'ימי קולקורי דורןמיכאל עינבהלואיז קולטבית'ה סנט ג'רמייןענת ארליךביזי היינוסבריאן פרודמולי שולמןלושיוס היינוס השביעישון קולןאמנון וולףסמי גארוויןדוויין הילגלעד קלטר
בנוסף דיבבו בדיבוב העברי גדי לוי, גילן שחף, טליה ברקאי, יורם יוספסברג, עדי קוזלובסקי ושמחה ברבירו.
עונהמספר פרקיםתקופת שידור מקורית שידור ראשוןשידור אחרון12613 בפברואר 200914 בנובמבר 200922630 באוקטובר 201015 ביולי 2011
פיילוט הסדרה שאורכו כ-6 דקות הופק בשנת 2006, כאשר לפיו הסדרה הייתה מיועדת במקור לקהל בוגר ולא לילדים.
בקונספט המקורי הסדרה מתרחשת בגיהנום, ולא בעיר קריית סבל, כאשר לדמויות יש תכונות דומות אך קצת שונות מאלה שהיו להן בסופו של דבר.
הפיילוט מתחיל כאשר ג'ימי קול עוזר לגברת זקנה לחצות את הכביש.
הגברת מפילה את הארנק שלה, וכשג'ימי מרים אותו בשבילה דורס אותו אוטובוס.
לאחר מכן הוא מת בבית החולים ונשלח לגיהנום מפני שנחשב בטעות כגנב, שם הוא מנסה להפוך את החיים לכיפים.
ב-5 במאי 2025 הפיילוט עלה ליוטיוב, כאשר עד אז נחשב למדיה אבודה.
הפיילוט פורסם על ידי אדוארד קיי, אחד מיוצרי הסדרה, לאחר שאדם לא ידוע הניח העתק שלו ב-DVD בכניסה לביתו.
שנהפרסטקסקטגוריהמועמדתוצאההפסיד ל...2010פרס ג'מיניטקס פרסי הג'מיני ה-25הביצועים הטובים ביותר בתוכנית הנפשה או סדרהקורי דורןקים קטרלשון קולן2011טקס פרסי הג'מיני ה-26גורדון פינסנטתוכנית ההנפשה או הסדרה הטובה ביותר—באטל פורס 5
ג'יימס וארני פאנטה הוא פוליטיקאי אמריקאי, חבר המפלגה הדמוקרטית, המכהן כחבר בית הנבחרים של ארצות הברית מטעם מחוז הקונגרס ה-20 של מדינת קליפורניה.
פאנטה, בנו של מזכיר ההגנה של ארצות הברית לשעבר ליאון פאנטה, נבחר לקונגרס האמריקאי ב-2016. טרם היבחרו לתפקיד היה סגן התובע המחוזי של מונטריי.
פאנטה הוא הצעיר מבין שלושת ילדיהם של סילביה וארני וליאון פאנטה, לשעבר מזכיר ההגנה של ארצות הברית וראש ה-CIA.
פאנטה סיים את לימודיו התיכוניים בבית הספר התיכון "כרמל" השוכן בעיר כרמל שבקליפורניה.
לאחר מכן למד במכללת חצי האי מונטריי ובאוניברסיטת קליפורניה בדייוויס, והשלים לימודי תואר ראשון ביחסים בינלאומיים.
לאחר מכן התמחה במחלקת המדינה של ארצות הברית.
פאנטה קיבל את תואר שני במשפטים מבית הספר למשפטים של אוניברסיטת סנטה קרלה.
הוא הצטרף לכוחות המילואים של צי ארצות הברית כקצין מודיעין וסיים ב-2007 סבב לחימה במלחמת אפגניסטן כשהוא כפוף לפיקוד המבצעים המיוחדים המשולבים.
עבור סבב לחימה זה עוטר פאנטה בכוכב הארד.
פאנטה עבד במשרד הפרקליטות של מחוז אלמידה ואחר כך כסגן התובע המחוזי של מונטריי.
לאחר שבנובמבר 2015 סם פאר, חבר בית הנבחרים של ארצות הברית המכהן מטעם מחוז הקונגרס העשרים של קליפורניה, על כוונתו שלא להתמודד לבחירה מחדש לקונגרס, הודיע פאנטה על מועמדותו לבית הנבחרים לקראת בחירות 2016 בארצות הברית.
ביום הבחירות הכלליות שנערך בנובמבר 2016 גבר פאנטה על קייטי לוציוס ונבחר לתפקיד.
הוא הושבע לתפקידו בראשית ינואר 2017. עמיתיו הדמוקרטיים בחרו בו לשמש כמצליף אזורי בסיעה הדמוקרטית עבור צפון קליפורניה וחופה המרכזי ועבור הוואי ואיי ארצות הברית באוקיינוס השקט.
פעמיים, בשנת 2018 ואחר כך ב-2019, הציג פאנטה הצעת חוק הקוראת לצמצם סוגים מסוימים של ניסויים בבעלי חיים.
בשלהי 2019 הצביע פאנטה בעד שני סעיפי ההדחה של דונלד טראמפ.
רעייתו קארי היא שופטת בבית המשפט העליון של מחוז מונטריי, ולהם שתי בנות.
ג'יימס "ג'ימי" ווקר היה כדורסלן אמריקאי, אשר שיחק בליגת ה-NBA בין השנים 1967–1976. לאורך הקריירה השתתף פעמיים במשחק האולסטאר ( ו-), והעמיד ממוצעים כוללים של 16.7 נקודות, 3.5 אסיסטים ו-2.7 ריבאונדים למשחק.
אביו של כדורסלן העבר ג'יילן רוז, אשר שיחק ב-NBA בין השנים 1994–2007.
ווקר נולד בעיר אמהרסט שבווירג'יניה, וגדל בבוסטון, מסצ'וסטס.
בין השנים 1964–1967 למד בפרובידנס קולג' אשר בפרובידנס, רוד איילנד, ושיחק בקבוצת הכדורסל שלה לצד מייק ריורדן.
בעונתו הראשונה קלע 20.5 נקודות ומסר 5.2 אסיסטים בממוצע למשחק, והוליך את קבוצתו לשלב רבע גמר טורניר אליפות המכללות (NCAA Elite Eight), לראשונה בתולדותיה.
במשחק רבע הגמר הובסה פרובידנס בתוצאה 69–109 על ידי אוניברסיטת פרינסטון, אותה הוביל ביל בראדלי.
בעונה העוקבת קלע ווקר 24.5 נקודות למשחק, ובעונת 1966/1967 הוביל את כל שחקני ליגת המכללות עם ממוצע של 30.4 נקודות למשחק.
בסיום אותה עונה נבחר לחמישיית העונה של ליגת המכללות (First-team All-American), לצד כרים עבדול-ג'באר, וס אנסלד ואלווין הייז.
ווקר נבחר בבחירה הראשונה של דראפט ה-NBA 1967, על ידי דטרויט פיסטונס.
במקביל נבחר ווקר גם בבחירה הראשונה של דראפט ה-ABA (על ידי אינדיאנה פייסרס) ובבחירה האחרונה של דראפט ה-NFL (על ידי ניו אורלינס סיינטס), אך הוא בחר לשחק עבור הפיסטונס.
בעונת נבחר להשתתף במשחק האולסטאר של ה-NBA לאחר שקלע 20.8 נקודות בממוצע למשחק, ושנתיים לאחר מכן קלע 21.3 נקודות למשחק ונבחר בשנית למשחק האולסטאר.
ב-7 בדצמבר 1971 קלע שיא קריירה של 44 נקודות במשחק מול פורטלנד טרייל בלייזרס.
על אף שיתוף הפעולה הפורה בינו לבין שותפו לקו האחורי דייב בינג, ב-5 עונותיו בדטרויט רשמה הקבוצה מאזן כולל של 174 ניצחונות ו-236 הפסדים, והשתתפה בסדרת פלייאוף אחת בלבד.
לקראת עונת הועבר בטרייד ליוסטון רוקטס, בתמורה לסטו לאנץ.
בעונתו המלאה היחידה בקבוצה קלע 18.0 נקודות בממוצע למשחק.
לאחר 3 משחקים בעונת הועבר בטרייד נוסף לקנזס סיטי קינגס, בתמורה למאט גוקאס.
ב-3 עונותיו עם הקינגס פתח בחמישייה לצד נייט ארצ'יבלד, והעמיד ממוצעים של 17.4 נקודות ו-3.1 אסיסטים למשחק.
בסיום עונת פרש ווקר ממשחק, בגיל 32.
ווקר הוא אביו הביולוגי של כדורסלן העבר ג'יילן רוז, אולם הוא נטש את אמו של רוז לפני לידתו ומעולם לא לקח חלק בגידולו.
רק בשנת 1985 גילה רוז כי ווקר הוא אביו, ובשנת 2000 שוחחו השניים לראשונה בטלפון, אך מעולם לא נפגשו פנים אל פנים.
ב-2 ביולי 2007 נפטר ווקר, בגיל 63, כתוצאה מסיבוכים הקשורים לסרטן הריאה בו חלה.
בטקס ההלוויה של ווקר אמר רוז: "אני מרגיש פגוע, עצוב וכן מאוכזב באופן אנוכי מכך שמעולם לא נפגשנו.
היינו אמורים להיפגש בהמשך החודש".
ג'יימס אנתוני פטריק "ג'ימי" קאר הוא קומיקאי, סופר, שחקן ומנחה תוכניות רדיו וטלוויזיה בריטי-אירי.
משנת 2002 ואילך קאר הנחה מספר תוכניות טלוויזיה, בהם השעשועונים "Distraction" ו"" בערוץ 4. בנוסף הנחה לאורך השנים גם את תוכניות הספיישל הבאות עבור ערוץ 4 - , , , , ו-.
בשנים 2004 עד 2006 קאר הנחה גם את המהדורה האמריקאית של התוכנית "Distraction" עבור ערוץ קומדי סנטרל.
בנוסף קאר מנחה גם מדי שנה את התוכנית "The Big Fat Quiz of the Year" עבור ערוץ 4.
משנת 2005 ואילך קאר מנחה את תוכנית הפאנל הקומית "".
התוכנית שודרה בערוץ 4 עד 2016, ומאז ואילך היא שודרה בערוץ More4 ובהמשך בערוץ E4. משנת 2012 הוא מנחה גם את התוכנית .
באפריל 2010 אירח קאר את המהדורה הבריטית של התוכנית האמריקנית "A Comedy Roast" .
באוגוסט 2024, פורסם כי קאר ינחה גרסה בריטית של פורמט הקומדיה "Last One Laughing" עבור פריים וידאו.
הסדרה הבריטית תכלול שישה פרקים, בהם קאר יאתגר 10 מהקומיקאים המובילים בבריטניה לנסות להצחיק אחד את השני, כשהאחרון שיצחק יוכתר כמנצח.
קאר הוא אורח ומראיין קבוע בתוכנית "Loose Ends" בערוץ הרדיו הבריטי BBC 4 ובתוכנית "המופע של פרד מקאיול " בערוץ הרדיו BBC סקוטלנד.
בינואר 2005 אירח קאר את התוכנית "It's Been a Terrible Year — a comedy review of 2004" בערוץ הרדיו הבריטי BBC 2. עד יולי 2006 הייתה לו תוכנית רדיו בערוץ הרדיו Xfm אשר שודרה בימי ראשון בבוקר.
קאר נודע במיוחד בזכות מופעי הסטנד-אפ הרבים שלו והוא ידוע בהומור השחור והסטירי שלו, ובאינטראקציה שלו במהלך המופעים עם הקהל.
לאורך השנים ספג קאר ביקורות רבות על בדיחותיו.
משנת 2000 ואילך ערך קאר סבבי הופעות נרחבים.
הוא הופיע גם בין היתר במספר פסטיבלים מרכזיים, כולל פסטיבל אדינבורו, פסטיבל הקומדיה של לסטר, פסטיבל גלאזגו, Kilkenny Cat Laughs, הפסטיבל Just for Laughs במונטריאול ופסטיבל גולוויי.
לאורך השנים קאר ערך גם מספר הופעות מחוץ לבריטניה.
באוגוסט 2006 החל קאר את סיבוב ההופעות Gag Reflex.
קאר מתגורר בצפון לונדון יחד עם חברתו קרולינה קופינג, ילידת קנדה, ועובדת כעורכת בערוץ 5 הבריטי.
באוקטובר 2023, קאר, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן.
שנה סרט תפקידהערות 2006 נתיחת החייזר המנהל של גארי Confetti אנטוני אלכס ריידר ג'ון קרופורד 2007 I Want Candy עובד חנות וידאו 2009 Telstar: The Joe Meek Story ג'ֶנטֶלמֶן 2016 The Comedian's Guide to Survival בתפקיד עַצמוֹ Magik ג'ייקוב (דיבוב)TBAFackham Hallויקארתסריטאי
דימיטריוס מקוליס (; 12 באפריל 1935 – 28 באוקטובר 2007), ידוע בשם הבמה שלו ג'ימי מקוליס, היה זמר יווני, שעבד בעיקר בגרמניה, אוסטריה ושווייץ.
מקוליס ייצג את אוסטריה באירוויזיון 1961.
במחצית שנות ה-50, מקוליס התפרסם רבות ביוון, כמה שנים לפני שעבר לגרמניה.
בשנת 1956, הוציא מקוליס את הסינגל "Auf Cuba sind die Mädchen braun", שהגיע למקום החמישי במצעד הסינגלים היוונים.
ב-1959, השיר השני שלו, "Gitarren klingen leise durch die Nacht", הגיע למקום הרביעי באותו המצעד.
בשנת 1961, נבחר מקוליס באופן פנימי על ידי רשות השידור האוסטרית לייצג את המדינה באירוויזיון 1961, עם השיר "Sehnsucht".
מקוליס הגיע למקום ה-16 והאחרון עם נקודה אחת בלבד, אותה קיבל מחבר השיפוט הבריטי.
בשנת 1965, עבר מקוליס לארצות הברית.
הוא חזר ליוון בשנת 1985, וב-1990, השתתף בקדם היווני לאירוויזיון 1990. מקוליס הגיע למקום החמישי ולא נבחר לייצג את ארצו בתחרות.
בתחילת שנות ה-90, עבר שוב לגרמניה.
ב-28 באוקטובר 2007, נפטר מקוליס בבית החולים באתונה, בגיל 72.
ג'ימי וילסון (; נולד ב-7 בפברואר 1981) הוא זמר ושחקן אמריקאי.
הוא ייצג את סן מרינו באירוויזיון 2017, עם השיר "Spirit of the Night", לצד הזמרת ולנטינה מונטה.
הם זכו בחצי הגמר במקום ה-18 והאחרון עם נקודה אחת מהקהל, וכשלו להעפיל לגמר.
וילסון למד משחק בהוליווד, ואף גילם את דמותו של מייקל ג'קסון במחזמר "Sisterella".
לאחר מכן, עבר לגרמניה, שם גילם את דמותו של ברק אובמה במחזמר "Hope!
בשנת 2012 הוא השתתף העונה השלישית של הגרסה הפולנית ל-Must Be the Music, והודח בחצי הגמר.
הוא היה חלק מהרכב השישייה הראשונה של מיילס דייוויס.
בזמן מותו היה קוב החבר האחרון של הלהקה שנותר בחיים זה קרוב לשלושים שנה.
בשנת 2009 זכה בפרס "Jazz Masters" של הקרן הלאומית לאמנויות.
סי ב־20 בינואר 1929. לפני שהחל את דרכו במוזיקה, נהג להאזין לאלבומי ג'אז והקשיב, עד שעות הלילה המאוחרות לתקליטן הג'אז המפורסם של אותה תקופה "Symphony Sid", ששידר בעיר ניו יורק.
קוב החל את הקריירה שלו בשנת 1950 בסיורים עם הסקסופוניסט ארל בוסטיק.
לאחר מכן הופיע עם הזמרת דיינה וושינגטון, הפסנתרן והמלחין וינטון קלי, נגן סקסופון האלט קנונבול אדרלי, הבסיסט קטר בטס, הסקסופוניסט והחלילן פרנק ווס, נגן סקסופון הבריטון ליאו פרקר ונגן הסקסופון צ'ארלי ראוז.
באתר האינטרנט שלו מסופר על הופעות מוזיקליות עם זמרת הג'אז בילי הולידיי, השחקנית והזמרת פרל ביילי והחצוצרן דיזי גילספי, שהתרחשו לפני 1957.
קוב הצטרף למיילס דייוויס בשנת 1958 כחלק מהרכב השישייה שלו, לאחר שאדרלי המליץ עליו בפני דייוויס.
יצירתו המוקלטת הידועה ביותר של קוב היא Kind of Blue של דייוויס (1959).
קוב היה האחרון שנשאר בחיים מהרכבים אלה.
למעשה הוא חי אחריהם במשך שלושה עשורים.
התנהגותו העדינה והמאופקת הביאה לכך שרבים, וביניהם דייוויס, העריצו אותו על כך.
עם זאת, גרם הדבר לכך שהוא לא זכה לאותה הכרה שהמתופפים האחרים קיבלו.
לקוב היה נטייה להימנע מפרסום ולכן הוא לא הקליט את הסט הראשון שלו כמוביל הלהקה עד 1983, עם צאתו של So Nobody Else Can Hear.
קוב עזב את הלהקה בשנת 1963, כאשר טוני ויליאמס הובא על ידי דייוויס.
הוא הקים שלישייה עם הפסנתרן וינטון קלי והבסיסט פול צ'יימברס, שהיו חלק מיחידת הקצב של דייוויס.
הלהקה הקליטה עם קני בורל (גיטרה) וג'יי ג'יי ג'ונסון (טרומבון), לפני שנפרדה בסוף העשור.
קוב המשיך והצטרף לשלישיית ג'אז, יחד עם האנק ג'ונס בפסנתר ואדי גומז בבס.
הוא גם סייר עם שרה ווהן במהלך שנות השבעים, ולימד באוניברסיטת סטנפורד, אוניברסיטת צפון קרוליינה בגרינסבורו ובמכללת ברקלי למוזיקה.
הוא ניגן ב"להקת מחווה" בשם "4 דורות של למיילס", יחד עם רון קרטר (בס), מייק סטרן (גיטרה) וג'ורג' קולמן (סקסופון טנור).
ביוני 2008 זכה ג'ימי קוב בפרס "מורשת דון רדמן".
ב־17 באוקטובר 2008, קוב היה אחד משישה אמנים שקיבלו את פרס "Jazz Masters" של הקרן הלאומית לאמנויות לשנת 2009.
קוב היה נשוי לאלינה שטיינברג קוב עד מותו.
היו להם שתי בנות, סרינה וג'יימה.
קוב נפטר ב־24 במאי 2020, בביתו במנהטן.
הוא היה בן 91 וסבל מסרטן הריאות.
ועוד הקלטות רבות עם מיטב האמנים המובילים.
נג'ים "ג'ימי" עבדו הוא כדורגלן עבר קומורי ששיחק בעמדת הקשר.
עבדו נולד במרטיג שבצרפת להורים שהיגרו מקומורו.
הוא התחיל לשחק כדורגל בקבוצת הילדים של מועדון הכדורגל המקומי ושיחק בכל קבוצות הגיל של המועדון, עד שבגיל 18 הצטרף לקבוצה הבוגרת.
ב-25 ביולי 2003 חתם בסדאן מהליגה הצרפתית השנייה.
ב-6 בדצמבר ערך את הופעת הבכורה שלו בקבוצה בתיקו 0-0 נגד גרנובל.
בעונת הפך לשחקן הרכב בקבוצה וב-12 בנובמבר 2004 הבקיע את שער הבכורה שלו בקבוצה בניצחון 0-2 נגד מונפלייה.
במהלך עונת נפצע ונעדר מרוב משחקי הקבוצה.
ב-18 בנובמבר 2006 חזר למגרשים בהפסד 1-0 לאולימפיק ליון, בו גם כבש שער עצמי.
בקיץ חתם בפלימות' ארגייל מהפוטבול ליג צ'מפיונשיפ.
ב-25 באוגוסט ערך את הופעת הבכורה שלו בקבוצה בהפסד 3-2 לבארנסלי.
ב-1 בדצמבר 2007 הבקיע את שערו הראשון בקבוצה בניצחון 0-3 נגד סקונת'ורפ יונייטד.
ב-3 ביולי 2008 חתם במילוול מהפוטבול ליג הראשונה.
הוא ערך את הופעת הבכורה שלו בקבוצה בהפסד 4-3 לאולדהאם אתלטיק.
ב-11 באוקטובר 2008 עבדו הבקיע את השער הראשון שלו במילוול, בניצחון 1-3 נגד טרנמיר רוברס.
שבוע לאחר מכן, הורחק בניצחון 0-1 נגד הרפורד יונייטד.
ב-14 במאי 2009 הבקיע בחצי גמר פלייאוף העלייה לפוטבול ליג נגד לידס יונייטד.
בתחילת עונת האריך את חוזהו בקבוצה עד שנת .
בעונת נבחר לכדורגלן העונה של המועדון על ידי האוהדים.
ב-15 ביולי 2017, עבדו הושאל ל-AFC וימבלדון.
ב-5 באוגוסט 2017 עבדו ערך את הופעת הבכורה שלו בקבוצה בתיקו 1–1 ב-סקאנת'רופ יונייטד וכבש את שער הבכורה שלו באותו משחק.
בסיום העונה, שוחרר ממילוול וחזר למרטיג.
עבדו נולד בצרפת להורים שהיגרו מקומורו ולכן היה זכרי לייצג את שני הלאומית.
ב-9 באוקטובר 2010 ערך את הופעת הבכורה שלו בנבחרת קומורו בהפסד 1-0 ל.
כעבור מספר חודשים, עבדו נעדר מסגל הנבחרת ובשנת זומן לסגל הנבחרת מחדש.
במרץ שימש לראשונה כקפטן הנבחרת.
עבדו השתתף עם הנבחרת בגביע אפריקה לאומות 2021.
פלייאוף העלייה לפוטבול ליג הראשונה: ,
ג'ון ג'יימס "ג'ימי" מקדונלד היה אמן פולי, מדבב, מוזיקאי ומנצח אמריקאי.
הוא היה ראש מחלקת האפקטים הקוליים של דיסני, והיה גם המדבב הרשמי השני, לאחר וולט דיסני, לדמותו של מיקי מאוס משנת 1947 עד 1976 ושוב ב-1978.
מקדונלד נולד ב-19 במאי 1906 בקרו, צ'שייר.
הוריו היו ריצ'רד ויליאם מקדונלד ומיני הול.
המשפחה היגרה לאמריקה כשמקדונלד היה בן חודש.
הם הפליגו באונייה מליברפול, אנגליה, והגיעו לפנסילבניה כעבור חמישה עשר ימים.
כבחור צעיר, מקדונלד קיבל עבודה כמוזיקאי ב-Doller Steam Ship Lines, מה שהוביל ב-1934 להזדמנות להקליט מוזיקה לסרט מצויר של דיסני.
הוא הלך להשיג חוזה קבוע עם דיסני, והפך לראש מחלקת השמע.
הוא גם יצר את אפקט הקול של התנין מהסרט "פיטר פן" (1953) והדרקון (מליפיסנט) ב"היפהפייה הנרדמת" (1959) באמצעות קסטנייטות.
מקדונלד גם הוסיף אפקטים קוליים, כמו הזמזום לדמותו של השחקן קירק דאגלס בסרט "20,000 מיל מתחת למים" (1954).
עד מותו, הוא התכונן לעבוד על הצלילים עבור המתקן הר הרסס שבדיסנילנד טוקיו ובדיסניוורלד.
מקדונלד עשה את המבחן הראשון שלו בשירת יודל לגמדים בסרט "שלגיה ושבעת הגמדים" (1937) לפני שהביאו זמרי יודל מקצועיים.
כמו כן עשה כמה קולות לשטיא כמו השיהוקים והבכי שלו.
בשנת 1947, וולט דיסני נעשה צרוד עקב עישון והיה עסוק מדי מכדי להמשיך לדבב את מיקי מאוס, אז הוא הציע את העבודה למקדונלד.
מקדונלד דיבב את מיקי מאוס עד לפרישתו בשנת 1976, והוא הוחלף בבן חסותו באפקטים הקוליים, ויין אלווין, בסדרת הטלוויזיה "מועדון מיקי מאוס".
עם זאת, מקדונלד חזר לדבב את מיקי שוב להופעה בטקס פרסי אוסקר ה-50 ב-1978 ופתיח הסטאר טורס בדיסנילנד ב-1987. למרות פרישתו הרשמית, מקדונלד נשאר מעורב בכמה הפקות של דיסני; הוא דיבב את אווינרוד מ"הרפתקאות ברנרד וביאנקה" (1977) ולעיתים קרובות ייעץ עבור פרויקטים של אפקטים קוליים.
מקדונלד היה המדבב המקורי של צ'יפ, חצי מהצמד צ'יפ ודייל.
הוא סיפק את קולם של לאמפג'ו ב"חופשי ומאושר" (1947), ז'אק וגאס העכברים וברונו הכלב ב"סינדרלה" (1950), הנמנמן ב"עליסה בארץ הפלאות" (1951), יללות הכלבים במכלאה (יחד עם ת'ראל רייבנסקרוף) ב"היפהפייה והיחפן" (1955), הזאב ב"החרב באבן" (1963) והצבוע ב"המיטה המעופפת" (1971).
הוא הופיע בסרט "טובי טיילר בקרקס" (1960) בתור מתופף להקת הקרקס, אבל לא קיבל על כך קרדיט.
בנוסף הופיע בסרט "פנטסיה" (1940) כאחד המוזיקאים.
מקדונלד ניגן בתופים בלהקת הדיקסילנד ג'אז והג'אז Firehouse Five Plus Two.
הוא ניגן עם הלהקה לסירוגין מאז הקמתה ועד שהתפרקה בתחילת שנות ה-70.
מקדונלד נישא לשרה רוברטה קאלן ב-1936, אליה היה נשוי עד מותו.
מקדונלד מת מאי-ספיקת לב בביתו בגלנדייל, קליפורניה ב-1 בפברואר 1991, בהיותו בן 84.
+טלוויזיהשנהכותרתתפקידהערות1955–1968עולמו המופלא של דיסנימיקי מאוס, צ'יפ, לאמפג'ו5 פרקים1989יחידת ההצלה של צ'יפ ודיילהאמפרי הדבפרק 1
+מוזיקהשנהכותרתתפקידהערות1964מרי פופינסעוזר מנצחקרדיט בתור ג'יימס מקדונלד1968להקה משפחתית אמיתית, אחת ויחידה1971המיטה המעופפת
סרטים בהם עבד כאמן אפקטים קוליים
ג'ימי טראורה הוא כדורגלן עבר מאלי-צרפתי ששיחק בעמדת הבלם.
טראורה החל את הקריירה שלו בקבוצת לאבאל המקומית, לפני שהוא הצטרף לליברפול.
בעונת 2003/2004, הוא שיחק בקבוצת המילואים של ליברפול, שם הוא שימש כקפטן, וכמעט עזב את ליברפול לטובת יריבתם המקומית אברטון ביום האחרון של חלון ההעברות ב-2004. הוא כבש את השער הראשון שלו בקבוצה הבוגרת של ליברפול ב-6 בנובמבר 2003, במסגרת הסיבוב השני של הליגה האירופית נגד סטיאווה בוקרשט.
במהלך השנים, טראורה הפך לשחקן קבוע בליברפול, ואף היה בהרכב הפותח של ליברפול בגמר ליגת האלופות 2005 מול מילאן.
לאחר שעשה עבירה בתחילת המשחק, שהובילה לשער של פאולו מלדיני, במחצית השנייה המשחק שלו השתפר, והוא אף בלם את הכדור בקו השער על מנת למנוע שער בטוח של אנדריי שבצ'נקו.
ב-2006, טראורה הופיע לראשונה בצ'רלטון אתלטיק.
מאוחר יותר הוא הצטרף לפורטסמות' ולאחר מכן הושאל לבירמינגהאם סיטי.
ב-2009 חתם במונקו וב-2011 באולימפיק מרסיי.
טראורה כבש את שערו הראשון עבור סיאטל סאונדרס משחק במסגרת ליגת האלופות של CONCACAF.
ג'יימס נייפּייר הידוע באופן מקצועי בשם ג'ימי נייפּס (Jimmy Napes), הוא פזמונאי ומפיק מוזיקלי אנגלי.
הוא זכה במספר פרסים, כולל פרס אוסקר, פרס גלובוס הזהב, שלושה פרסי גראמי ושני פרסי אייבור נובלו.
נייפּס ידוע בעיקר בזכות עבודתו עם סם סמית' ("Stay with Me", "", "", "" ו-"Dancing with a Stranger"), דיסקלוז'ר ("", "", "" ו-"Magnets"), קלין בנדיט ("Rather Be")‚ סטורמזי ("Crown") וטיילור סוויפט ("Christmas Tree Farm").
אלישה קיז, ג'ס גלין, חאליד, נורמני, קאנו, דייב, ריטה אורה, אלי גולדינג, מרי ג'יי בלייג', מדונה ("Best Night" מ-Rebel Heart) וג'יימס ביי.
ג'ימי ג'קס פינצ'ק (נולד : ג'יימס ג'סטין פינצ'ק; 16 בפברואר 1996) הוא שחקן ומוזיקאי לשעבר אמריקאי.
פינצ'אק נולד וגדל בפוינט פלזנט, ניו ג'רזי.
הוא גילם את תנועות הדמות "יודע-כול" (Know-It-All) בסרט האנימציה "רכבת לקוטב" (הדיבוב בוצע על ידי אדי דיזן) ושיחק בתפקיד הראשי במספר סרטי טלוויזיה, בהם All I Want For Christmas, בן ערובה ו-"מטאור".
בנוסף, הוא גילם את אדי בסדרה "מעבר לקווים" ואת מארק בסרט "תן לה להיכנס", גרסה אמריקאית לסרט השוודי Let the Right One In.
בשנת 2008 כיכב בפרק הפיילוט של סדרת הקומדיה המשפחתית Growing Up Normal, העוסקת בילד-שחקן הגדל בהוליווד.
בשנת 2011 התארח בסדרה NCIS, ובשנים 2010–2011 הופיע בתפקיד חוזר בסדרה Men of a Certain Age של ריי רומנו, ששודרה ב-TNT.
בשנת 2013 גילם את פיטר וויגין, אחיו הבכור של אנדר וויגין, בסרט "המשחק של אנדר".
מלבד משחק, פינצ'אק הוא מוזיקאי בתחום הבלוז רוק.
בשנת 2014 הוציא The Jimmy Jax Pinchak Band אלבום בלוז רוק בשם Make It Better, ובשנת 2018 הוציאה הלהקה את האלבום Blue on Arrival.
בשנת 2018 השלים תואר ראשון במדעים באוניברסיטת קורנל, ובשנת 2021 קיבל תואר דוקטור למשפטים מבית הספר למשפטים של קורנל.
ג'ימי קלארק השלישי הוא כדורסלן אמריקאי המשחק בעמדות הרכז והקלע במכבי תל אביב מליגת העל בכדורסל והיורוליג.
קלארק נולד בקובינגטון, ג'ורג'יה ושיחק בבית הספר התיכון ניוטון בעיר.
ב-2019 החל לשחק כדורסל מכללות באוניברסיטת וירג'יניה קומונוולת' מחטיבה I של ה-NCAA, אך בעונתו הראשונה שיחק דקות מועטות ביותר וקלע בממוצע 2.1 נקודות ב-7.3 דקות בלבד.
בעונה הבאה גדל תפקידו של קלארק בקבוצה, והוא העמיד ממוצעים של 5.9 נקודות, 1.8 אסיסטים ו-1.8 חטיפות ב-16.1 דקות למשחק, אך ב-3 בפברואר 2021 הושעה על ידי האוניברסיטה מהמשחק נגד אוניברסיטת רוד איילנד וכעבור שבוע שוחרר מהקבוצה.
בעונת 2021/22 שיחק קלארק במכללת המדינה של צפון-מערב פלורידה מה-, איגוד ספורט המכללות האמריקאי לקולג'ים קטנים.
ב-34 משחקים הוא העמיד ממוצעים של 12.3 נקודות, 2.8 ריבאונדים, 3.4 אסיסטים ו-2.1 חטיפות והוביל את הקבוצה לזכייה באליפות חטיבה I של הארגון.
בעונת 2022/23 חזר קלארק לחטיבה I של ה-NCAA וחתם באוניברסיטת דוקיין.
בעונה זו הוא פתח בחמישייה ב-32 מתוך 33 משחקי הקבוצה והעמיד ממוצעים של 12.2 נקודות, 4 ריבאונדים, 2.5 אסיסטים ו-2.3 חטיפות למשחק.
בעונת 2023/24, עונתו האחרונה במכללות, רשם קלארק את עונתו הטובה ביותר כשפתח בכל 37 משחקי הקבוצה ורשם 15 נקודות, 3.3 ריבאונדים, 3.8 אסיסטים ו-2.4 חטיפות בממוצע למשחק.
בעונה זו זכה עם קבוצתו באליפות אזור ה-Atlantic 10 לראשונה מאז 1977 לאחר ניצחון בגמר על קבוצתו לשעבר וירג'יניה קומונוולת', ושיחק עימה בטורניר אליפות המכללות בכדורסל, בו הודחה בסיבוב השני על ידי אוניברסיטת אילינוי באורבנה-שמפיין.
בשתי עונותיו בדוקיין הוא נבחר לחמישיית ההגנה של האזור, וב-2024 נבחר לחמישיית העונה השנייה.
ב-11 באוגוסט 2024, לאחר שלא נבחר בדראפט ה-NBA 2024, חתם קלארק בבני הרצליה מליגת העל בכדורסל.
הוא הוביל את הקבוצה לחצי גמר גביע ווינר בכדורסל 2024 וגביע המדינה בכדורסל 2025 ונבחר למצטיין חודש אוקטובר של עונת בליגה.
ב-17 משחקי ליגה במדי הרצליה העמיד קלארק ממוצעים של 14.5 נקודות, 5.8 אסיסטים ושתי חטיפות למשחק.
ב-19 בפברואר 2025 חתם קלארק לשנתיים וחצי במכבי תל אביב מליגת העל והיורוליג.
בתשעה משחקים במדי הקבוצה בעונה הסדירה של הליגה הוא רשם 11 נקודות, שני ריבאונדים ו-3.7 אסיסטים בממוצע למשחק, ובשמונה משחקים בשארית עונת 2024/2025 ביורוליג העמיד ממוצעים של 10 נקודות, 2.4 ריבאונדים וארבעה אסיסטים למשחק.
קלארק הגיע עם הקבוצה לגמר אליפות המדינה בכדורסל 2025, שבוטל ללא הכרזה על אלופה בעקבות מבצע עם כלביא.
ג'ין גריי היא דמות בדיונית של גיבורת-על מוטאנטית המופיעה בחוברות הקומיקס אקס-מן ביקום מארוול קומיקס.
הדמות הופיעה לראשונה ב-The X-Men #1 מספטמבר 1963, והיא נוצרה על ידי הכותב סטן לי והמאייר ג'ק קירבי.
ג'ין גריי היא אחת מחמשת החברים המייסדים של קבוצת אקס-מן, יחד עם סייקלופס, אייסמן, חיה ואנג'ל.
כמו שאר חברי הקבוצה, גם ג'ין ניחנה בכוחות מוטאנטים – טלפתיה וטלקינזיס.
היא מסוגלת לקרוא ולשלוט במוחם של אחרים וכן להזיז חפצים באמצעות המחשבה.
דמותה של ג'ין גריי מדורגת במקום ה-13 ברשימת מאה גיבורי העל הגדולים, לפי אתר IGN, בעוד דמותה של הפניקס האפלה מדורגת במקום התשיעי ברשימת מאה נבלי-העל הגדולים, ובמקום ה-38 ברשימת מאה הנבלים הגדולים בכל הזמנים לפי מגזין Wizard.
את דמותה של ג'ין גריי בסרטי הלייב אקשן "אקס-מן", "אקס-מן 2" ו"אקס-מן 3: המפלט האחרון" מגלמת השחקנית פמקה ינסן, אשר הופיעה בהופעת קמע גם בסרטים "הוולברין" ו"אקס-מן: העתיד שהיה".
את דמותה הצעירה בסרטים "אקס-מן: אפוקליפסה" ו"אקס-מן: הפניקס האפלה" מגלמת השחקנית סופי טרנר.
ג'ין גריי היא בתם של הפרופסור ג'ון גריי ואשתו איליין גריי.
בגיל 10, כוחותיה הטלפתיים הרדומים של ג'ין התעוררו כאשר צפתה בחברתה הטובה ביותר נדרסת מול עיניה, והחזיקה אותה בזרועותיה כאשר גססה.
הטראומה שנוצרה בעקבות הקשר המנטלי שלה עם חברתה הגוססת הכניסה את ג'ין לדיכאון ולבדידות איומה.
נוסף על כך, היא לא הייתה מסוגלת לשלוט בכוחות הטלפתיה החדשים שלה, ולכן הרחיקה מעצמה את הקרובים לה כדי לשמור על שפיותה.
הוריה, המיואשים ממצבה, ביקשו את עזרתו של פרופסור צ'ארלס אקסבייר, מוטאנט בעל כוחות טלפתיה משלו.
אקסבייר הסביר לג'ין הצעירה כי היא מוטאנטית, וטיפל בה למשך השנים הבאות.
הוא לימד אותה כיצד לגרום לחפצים לרחף ולהפעיל מניפולציה מנטלית עליהם, והיא פיתחה לראשונה את כוח הטלקינזיס בגיל 13. כפי שהתברר מאוחר יותר, אקסבייר אף השתמש בג'ין הצעירה כדי לכייל את סרברו, המתקן לאיתור מוטאנטים שלו.
באחד מאותם תרגילי אימונים, אספקט מסוים במוחה של ג'ין לבש את צורתו של עוף הפניקס ונגע במוחו של סקוט סאמרס הצעיר בזמן שישן.
בעקבות כך, אקסבייר נטע במוחה מחסום מנטלי שימנע ממנה להפעיל את כוחותיה הטלפתיים עד אשר תתבגר ותוכל לשלוט בהם.
כאשר אקסבייר חש שג'ין למדה לשלוט בכוחותיה, הוא המליץ להוריה לרשום אותה בבית הספר לצעירים מחוננים ע"ש אקסבייר.
ללא ידיעתם של בני הזוג גריי, בית הספר היה בסיס כיסוי לאקס-מן, חבורת מוטאנטים צעירים אותם אימן פרופסור אקסבייר כדי להילחם במוטאנטים מרושעים המשתמשים בכוחותיהם נגד האנושות.
ג'ין היא הראשונה מבין התלמידים אשר נרשמה, והפכה לחברת האקס-מן החמישית ולאשה הראשונה שהצטרפה לקבוצה, שכללה גם את סייקלופס (סקוט סאמרס), חיה (ד"ר האנק מק'קוי), אייסמן (בובי דרייק) ואנג'ל (וורן וורתינגטון השלישי).
ג'ין נטלה את שם הקוד "מארוול גירל".
בבית הספר לצעירים מחוננים, הקבוצה מתאמנת בשימוש בכוחותיהם המוטאנטים בחדר הסכנה.
מעט לאחר הצטרפותה לקבוצה, ג'ין התאהבה בסקוט סאמרס, אך הייתה ביישנית ולא נקטה בצעדים כדי לממש את רצונה להתקרב אליו.
אף הוא היה מאוהב בה, אך היה מרוחק נפשית בשל תפקידו כמנהיג הצוות.
למשך זמן מה, סקוט הרגיש לא ראוי לה, מחשש שכוחו המוטאנטי (יריית קרני אנרגיה מעיניו) יפגע בה ובאחרים.
בנוסף, הוא הרגיש שאיננו מסוגל להתחרות בוורן וורתינגטון השלישי, חברו לקבוצה, שגם לו היה עניין רומנטי בג'ין.
לאחר שסיימה את לימודיה במכללה, ג'ין החלה במערכת יחסים רומנטית עם סקוט.
בראותו כי אימוניה של ג'ין משתלמים והיא מסוגלת לשלוט בכוחותיה, אקסבייר מסיר ממנה את המחסום המנטלי.
ג'ין, אקסבייר, וולברין ובאנשי נחטפים בידי זקיפי הסנטינל של סטיבן לאנג ונלקחים לתחנת חלל, אך הם מצליחים להביסם ולהמלט במעבורת חלל.
המעבורת נתקלת בסופה סולארית רדיואקטיבית, וג'ין מטיסה את המעבורת בחזרה לכדור הארץ, אך נחשפת לרמות קטלניות של קרינה רדיואקטיבית.
ג'ין גוססת אך נחושה בדעתה להציל את חייהם של סייקלופס ושל חבריה לקבוצה, ולכן היא קוראת לעזרה.
העזרה מגיעה בדמותה של הפניקס - ישות קוסמית עוצמתית ואלמותית, אשר אינה ניתנת להשמדה ומהווה את התגלמות כוח החיים התבונתיים ביקום.
הפניקס נפעמת ממסירותה ואהבתה של ג'ין וחשה בפוטנציאל הבלתי נדלה שלה כאשר היא נוגעת במחשבתה.
היא לובשת את דמותה של ג'ין ולוקחת את זכרונותיה.
באותו רגע, הפניקס חושבת את עצמה לג'ין גריי ומחזיקה את גופתה הגוססת בפקעת לצורך החלמתה.
הספינה מתרסקת במפרץ ג'מייקה, ושאר חברי הצוות יוצאים ללא פגע.
הפניקס, כג'ין גריי, מגיחה כשהיא לבושה בתלבושת ירוקה-זהובה, נוטלת את שם הקוד "פניקס", ונושאת כוחות קוסמיים עצומים.
בינתיים, הפקעת המחזיקה בג'ין גריי האמיתית שוקעת לתוך מעמקי המפרץ.
פניקס ממשיכה בחייה של ג'ין גריי עם חברי האקס-מן, יוצאת עמם למשימות, ומצליחה לעצור את התבקעותו של גביש המק'קראן, צומת הדרכים של כל המציאויות, ובכך מצילה את היקום.
נוסף על כך, פניקס הצליחה לחסום את ההתפרצויות האופטיות של סקוט, מה שאפשר לו לראותה בבירור ללא צורך במשקפי המגן שלו.
במהלך אירועי "סאגת הפניקס האפלה", הפניקס נסחפת אחרי טעמו הראשון של הרוע, כאשר נבל-העל מאסטרמיינד ממועדון הלפייר משפיע על מוחה.
היא הופכת למלכה השחורה של החוג הפנימי של המועדון, ולאחר שניערה מעליה את השפעתו המנטלית משתנה לכוח הרסני הנושא את השם "הפניקס האפלה".
היא מכלה כוכב לכת שלם על כל תושביו ומסכנת את שלומו של היקום כולו.
עם שובה לכדור הארץ, היא מאיימת להרוג את כולם, אך אקסבייר מצליח לשלוט בה ומחזירה למוטב.
סקוט מציע לה נישואים, אך הקבוצה מוצאת את עצמה משוגרת לעולם החייזרי של אימפריית השי'אר.
שם, הפניקס עומדת למשפט בעקבות רציחתם של מיליונים.
האקס-מן נלחמים נגד המשמר המלכותי של השי'אר על גורלה של ג'ין גריי בחלקו הכחול של הירח, אולם, אישיותה של ג'ין מצליחה לשלוט בפניקס ומתאבדת כדי לשמור על ביטחונו של היקום.
סקוט נותר שבור לב ממותה של ג'ין ועוזב את האקס-מן.
חלק התודעה של ג'ין גריי אשר התמזג עם כוח הפניקס התעורר בחדר הלבן הבוהק (White Hot Room).
שם, ג'ין מצאה את עצמה במרומו של מגדל צף בחלל החיצון, כשהיא לבושה בתלבושת פניקס לבנה, ותהתה מדוע היא עדיין לא מתה.
תהיות נוספות שעלו בראשה היו האם יש לפניקס שלושה שלבי התהוות: הירוקה הטובה, האדומה הרעה והלבנה, שעדיין היא אינה יודעת את משמעותה.
היא נפגשת עם התגלמותו של המוות, שמסביר לה כי היא משמשת כאווטאר של הפניקס משום שנשמתה גולפה מכוח החיים עצמו, וכי אם הן לא היו מיועדות אחת לשנייה, אזי הן לא היו קוראות אחת לעזרת השנייה.
היא נועדה להפוך לפניקס ולרפא את גביש המק'קראן.
תפיסת עולמה ודמיונה הרב היו אלה אשר השפיעו על הפניקס, והיו שייכים לה בזכות ולא בחסד.
ערכים אלה יעברו בסופו של דבר לילדיה.
מוות הורה לג'ין לחזור לחיים, ולהמשיך בתהליך הלמידה האינסופי.
היווצרותה של מדלין פריור והשיבה לחיים
עם התאבדותה של "ג'ין גריי", כוח הפניקס מתפזר, וחלקיק ממנו מאתר את ג'ין האמיתית בקרקעית המפרץ.
בניסיונו להתמזג עמה ברמה הגנטית, ג'ין חשה בנתיב ההרס של הפניקס האפלה ובמותה, ודוחה את הכוח מעליה, מה שמאלץ את כוח הפניקס להתאחד עם גופה חסר החיים של כפילתה מדלין פריור, אותה יצר נבל-העל מיסטר סיניסטר.
סיניסטר יצר את השיבוט כדי שתזדווג עם סייקלופס, בניסיון ליצור מוטאנט עליון ברמה הגנטית, אשר יביס בסופו של דבר את אויבו המושבע אפוקליפס.
ביוזמתו של סיניסטר, פריור נפגשת עם סקוט, אשר אינו יודע מי היא ומתחבר אליה בזכות דמיונה הרב לג'ין.
השניים מתאהבים, מתחתנים ומביאים לעולם את נייתן כריסטופר סאמרס.
מעט לאחר מכן, סקוט פוגש ברייצ'ל סאמרס, בתה של ג'ין גריי מעתיד חלופי, אשר לבשה חליפת פניקס בדומה לאמה.
רייצ'ל הוכתה בתדהמה כי ג'ין גריי של זמן ההווה מתה, וכי סקוט נישא לאחרת.
כאשר היא גילתה שסקוט עומד להיות אב, היא מתחברת לכוח הפניקס ונשבעת להשיב את כבודה האבוד של אמה.
היא יוצרת קשר מנטלי עם נייתן, ונשבעת להגן על אחיה הקטן כל עוד היא חיה.
חודשים רבים לאחר מותה של ג'ין, פקעת ההחלמה נמצאת בידי קבוצת האוונג'רס, שמביאה אותה לארבעת המופלאים למחקר.
ג'ין מגיחה מהפקעת ללא כל זיכרון ממעשיה כפניקס/הפניקס האפלה.
חברי הקבוצות אומרים לה את אשר התרחש, וכי היא נחשבה למתה.
היא איבדה את כוחותיה הטלפתיים עקב האירועים שעברו עליה, אך כוחה הטלקינטי התעצם.
היא בוחרת להחביא ממשפחתה את העובדה כי חזרה לחיים.
בינתיים, נישואיו של סקוט למדלין נעשים מתוחים, כאשר מדלין כועסת על החלטתו להנהיג את קבוצת אקס-מן ולהזניח את משפחתו בשל געגועיו לג'ין.
בלומדו כי ג'ין חזרה וכי פניקס הייתה מתחזה, הוא אורז את חפציו ונוטש את מדלין.
ג'ין עצמה נדהמת לגלות את העלייה במהומות האנטי-מוטאנטיות, וכי האקס-מן עובדים לצד מגנטו, אויבם המושבע.
בנוסף, אל חברי הקבוצה מצטרפים מוטאנטים חדשים, וחלומו של אקסבייר אודות דו-קיום בין בני אדם למוטאנטים נראה רחוק מתמיד.
היא מחליטה כי על חברי אקס-מן המקוריים לעשות משהו בנדון.
חמשת חברי אקס-מן המקוריים עוזבים את הקבוצה ומקימים את קבוצת אקס פקטור, ששמה לעצמה למטרה לעזור למוטאנטים אך כלפי חוץ מוסווים ככוח רדיפה אחרי האיומים העל-אנושיים לאנושות.
גם ג'ין וגם סקוט אינם מודעים להשפעה שיש לסיניסטר על חייהם, וזה האחרון שולח את קבוצת המשוטטים הרצחנית כדי להרוג את מדלין ולחטוף את נייתן בשבילו.
אחרי שסקוט מצא גופה של אשה אדומת שיער צפה בנהר, הוא האמין כי אשתו מתה וקבר אותה בעצמו.
הוא וג'ין מתקרבים שוב אחד לשנייה, ומדלין מתעוררת מתרדמתה ומבקשת את עזרת האקס-מן בהגנה עליה.
באירועי "אינפרנו", מדלין חוזרת, כשברשותה כוחות שהתעוררו מתוכה בידי שדים, והיא נקראת כעת "מלכת הגובלינים".
היא לומדת אודות זהותה האמיתית, ועצם העובדה כי היא למעשה שיבוט דוחף אותה לכדי שיגעון.
היא מתכוונת להקריב את בנה יחידה כדי להשיג לעצמה יותר כוח ולהנחיל גיהנום על כדור הארץ.
בזמן שג'ין מנסה לעצור אותה, מצטרפים אליה שאר חברי קבוצת האקס-מן, ששמחים לגלות כי היא עדיין בחיים, בייחוד וולברין, שמזכיר לג'ין אודות רגשותיה כלפיו.
ג'ין ומדלין מתעמתות אחת מול השנייה, ומדלין מנסה להרוג את שתיהן.
ג'ין מצליחה לשרוד בזכות שאיבת חלקיק כוח הפניקס השוכן במדלין, מה שמעניק לה חזרה את זכרונותיה של מדלין ושלה מימי "סאגת הפניקס האפלה".
בנו של סקוט נחטף ומודבק בידי אפוקליפס בוירוס טכנו-אורגני, שמתפשט בגופו ומאיים להרוג אותו.
בפני סקוט מתגלה אישה מהעתיד הקוראת לעצמה האחות אסקאני, ומציעה כי קיימת בעתיד הטכנולוגיה להציל את נייתן.
סקוט מבין כי עליו לשלוח את הילד לעתיד מאשר לצפות במותו בזמן ההווה.
באירועי "סאגת האי מיואר", קבוצת האקס-מן חוברת לאקס פקטור כדי להביס את מלך הצללים.
קבוצת אקס פקטור מתפרקת וחמשת חברי האקס-מן המקוריים חוזרים עם אקסבייר לבית ספרו.
בעקבות קרב מנהיגות בין סייקלופס לסטורם, קבוצת אקס-מן מתפצלת לשתי קבוצות.
ג'ין מצטרפת ל"קבוצה הזהובה", תחת מנהיגותה של סטורם, בזמן שסקוט מנהיג את "הקבוצה הכחולה".
ג'ין מפסיקה להשתמש בשם הקוד "מארוול גירל" ומעדיפה להמשיך בשמה המלא.
באותה עת, חברת הקבוצה הכחולה פסיילוק מנסה לפתות את סייקלופס בעזרת כוחותיה המנטליים, וחייל מסתורי הנושא את השם קייבל מופיע ומארגן קבוצת מוטאנטים עריקה לה הוא קורא בשם אקס פורס.
הקבוצה הזהובה הוזמנה בידי מועדון הלפייר בניסיון לקבור את העבר העכור ביניהם.
הדבר מסתיים באסון, כאשר זקיפי הסנטינל של טרבור פיצרוי נשלחים כדי להרוג את חברי קבוצת הליונס של אמה פרוסט, טלפתית המשמשת כמלכה הלבנה של המועדון.
גם היא וגם ג'ין נופלות עקב כך לתרדמת.
בדרך מסוימת, ג'ין מעבירה את תודעתה לגופה של פרוסט.
לאחר שהתעוררה בגופה של פרוסט, ג'ין נלחמה בטרבור פיצרוי וחזרה בסופו של דבר לגופה.
מיסטר סיניסטר חוזר, מתחזה לאפוקליפס ולוקח פיקוד על פרשי אפוקליפס.
הוא שולח אותם ללכוד את ג'ין וסקוט ולמסור אותם לרשותו של סטרייף, שיבוט מרושע של קייבל המגיע מהעתיד.
סטרייף מענה את השניים, באומרו להם כי הוא בנם נייתן, אשר מחפש נקמה על כך שננטש על ידם.
לבסוף, גם הוא וגם קייבל נעלמים לתוך זרם הזמן, וג'ין וסקוט מאמינים כי איבדו אותו בפעם השנייה.
בזמן שסקוט נעדר מהקבוצה כדי לבקר את משפחתו באלסקה, סיניסטר מודיע לו כי סטרייף בגד בו ושחרר את וירוס הירושה הקטלני.
בטרם סקוט חוזר לאקס-מן, אחותו של קולוסוס, איליאנה, הייתה לאחת מקורבנות הווירוס.
ג'ין מציעה לסקוט נישואים והשניים מתחתנים.
בזמן ירח הדבש שלהם, השניים משוגרים באופן מנטלי בידי רייצ'ל סאמרס המבוגרת לזמן העתיד, שם הם מגדלים את בנו של סקוט, נייתן, למשך 12 שנים ומצטרפים לניסיון הפיכה על האימפריה של אפוקליפס בטרם הם חוזרים לגופותיהם בזמן ההווה.
ג'ין מאמנת את פסיילוק בשימוש כוחותיה המנטליים וסקוט מציע לקייבל ולקבוצתו אקס פורס מקום באחוזת אקסבייר.
בהמשך, כוחותיה הטלפתיים של ג'ין חוזרים, היא שבה ללבוש את תלבושת הפניקס ונוטלת את שם הקוד "פניקס" בעצת בתה רייצ'ל.
לאחר שתודעתם של אקסבייר ומגנטו התמזגו יחדיו ויצרו את אונסלוט, ג'ין פוגשת בישות העוצמתית במישור האסטראלי, שמבטיח לה שיעניק לה מחדש את כוחות הפניקס אם היא תצטרף אליו, אך ג'ין מסרבת.
כשג'אגרנוט המפוחד פונה אליה בבקשת עזרה, ג'ין מנסה להסיר את המחסום המנטלי שבמוחו כדי לגלות את זהותו האמיתית של אונסלוט, ונחרדת לגלות שמדובר באקסבייר עצמו.
לאחר שאונסלוט מביס את האקס-מן לראשונה, ג'ין שולחת לשאר קבוצות האקס התרעה מנטלית כי הבגידה מגיעה מתוכם.
בעקבות הבסתו האולטימטיבית של אונסלוט, מרבית גיבורי-העל נהרגו לכאורה, אקסבייר נותר ללא כוחות ובחר להכלא בעוון פשעיו, וג'ין וסקוט החלו לנהל את בית הספר לצעירים מחוננים ע"ש אקסבייר.
ג'ין מגלה כי המוטאנט הצעיר נייט גריי הוא למעשה בנם מעתיד חלופי, מעין גרסה צעירה של קייבל.
כוחות הטלפתיה והטלקינזיס העצומים שלו מאפשרים לו להחזיר לחיים את מדלין פריור בניסיון נואש ליצור קשר עם "אמו".
פרויקט ציידי המוטאנטים שנודע בשם "מבצע אפס סובלנות" ואשר נתמך בידי ממשלת ארצות הברית יוצא לפועל, וזקיף-העל באסטיון לוכד את האקס-מן.
סוכנות S.H.I.E.L.D סוגרת את פעילותו של הפרויקט, לא לפני שבאסטיון מניח פצצה בחזהו של סייקלופס.
ד"ר ססיליה ריס, חברה חדשה בקבוצת האקס-מן, מצילה את חייו.
סקוט וג'ין לוקחים פסק זמן מהקבוצה כדי לתת לו זמן להחלים, וסקוט מכנס את חברי קבוצתו המקורית כדי לדון מחדש בחלומו של אקסבייר.
ג'ין מתחילה ללבוש את חליפת הפניקס של כפילתה, וסקוט מתחיל לדאוג שמא הפניקס חזרה, אך ג'ין - כמו גם שאר הטלפתים - מאבדת את כוחותיה המנטליים הודות למלחמת המוחות בין פסיילוק למלך הצללים.
כעת כששניהם ללא כוחות, הם בוחרים לפרוש זמנית מחיי ההרפתקנות.
בזמן היעדרותם, אקסבייר חזר לקבוצת אקס-מן.
נייט גריי מגיע לבקר את ג'ין וסקוט, והקשר המשפחתי ביניהם מתהדק.
ג'ין וסקוט חוזרים לאקס-מן לבקשתה של סטורם, שדאגה למצבו הנפשי של אקסבייר.
אקסבייר העמיד פנים כאילו הוא מאבד שליטה כדי לחשוף בוגד בקרב הקבוצה.
אותו בוגד התגלה כחבר גזע הסקרול משני הצורה, שהתחזה לוולברין, ונחשפה מזימה שנרקחה בין אפוקליפס והסקרול.
אפוקליפס ביקש להשיג לעצמו גוף חדש ולקבל כוח קוסמי על ידי איסוף האנרגיה הקולקטיבית של "התריסר" - קבוצת מוטאנטים שנועדה לקבוע את עתידו של גזע המוטאנטים, ואשר כללה את ג'ין גריי, סייקלופס, פרופסור אקס, אייסמן, סטורם, מגנטו, בישופ, פולאריס, סאנפייר, מיקאיל רספוטין, נייט גריי, קייבל והמונולית האנושי.
בעוד חבריו לקבוצה נפלו בזה אחר זה, סקוט חסר הכוחות הציל את נייט גריי והתמזג עם אפוקליפס כדי ליצור ישות מרושעת חדשה.
ג'ין איתרה את תודעתו של סקוט בתוך אפוקליפס, ומנעה מחברי הקבוצה מלהשמיד אותו, אולם הוא נחשב למת בידי חבריו.
רק ג'ין וקייבל סירבו להאמין שסקוט קיפח את חייו, ובתקופה זו קייבל הצטרף לאקס-מן במטרה לכבד את זכרו של אביו.
ג'ין מנסה להתמודד עם מות בעלה, וחוזרת לקבוצת האקס-מן.
היא עוזרת לפסיילוק בעקבות מלחמת המוחות, ומחליפה עמה כוחות.
כוח הטלקינזיס שלה אבד, אבל הטלפתיה התעצמה.
היא החלה לפתח חצים אנרגטיים כשלוחה של כוח הפניקס, ועקב חילופי הכוחות גם נשאה סמל אסטראלי של הפניקס מעל עינה הימנית.
בהיעדרו של סקוט, קייבל מאתר את רייצ'ל סאמרס במרחבי הזמן בחיים וללא כוחות הפניקס.
הוא מביא אותה עמו לזמן ההווה, והיא מבקשת ממנו לשמור את דבר בואה כסוד מפני האחרים בעוד היא מסתגלת לחייה החדשים.
ג'ין וקייבל חוקרים ידיעות בדבר שובו של סייקלופס, ומוצאים אותו במקום הולדתו של אפוקליפס, אקאבה במצרים.
ג'ין מגרשת ממוחו את אפוקליפס, וקייבל מנפץ את ישותו.
בנוסף, התפתחה בג'ין מוטציה משנית, והטלקינזיס שלה חזר.
היא לומדת כי היא מוטאנטית ברמת אומגה.
אקס-מן החדשים, מוות והמיזוג עם הפניקס
כאשר פרופסור אקס חושף בפני הציבור את עובדת היותו מוטאנט לאחר שהושפע על ידי אחותו המרשעת קסנדרה נובה, אחוזת אקסבייר פותחת את שעריה בפני אוכלוסיית המוטאנטים.
אקסבייר עוזב את כדור הארץ ומשאיר את בית הספר לניהולה של ג'ין.
סקוט חוזר לאקס-מן, אך החיבור בינו לבין אפוקליפס שינה את אישיותו במידה רבה.
כתוצאה מכך, רבים ממערכות היחסים שלו נעשים מתוחים, ביניהם נישואיו לג'ין.
אפוקליפס גרם לו לפקפק לא רק בנישואיו אלא גם בחייו באופן כללי.
ג'ין נותרה מבולבלת משינוי קיצוני זה, וחיפשה נחמה בזרועותיו של לוגאן, אך זה האחרון אמר לה כי מערכת יחסים בין השניים לא יכולה להתפתח.
אחריותה החדשה של ג'ין, כמו גם כוחותיה המשתנים, גרמו לה לרכז את תשומת לבה בדברים אחרים, מה שגרם לסקוט להרגיש מוזנח.
במהלך התקפתה הנועזת של קסנדרה נובה על אימפריית השי'אר ועל אחוזת אקס, ג'ין השתמשה במתקן לאיתור מוטאנטים סרברו כדי לפצל את מוחו של אקסבייר בין כל המוטאנטים הקיימים בעולם.
המלכודת עבדה, וכשנובה הפעילה את סרברו, אקסבייר שב לגופו.
כוח פניקס החל להופיע כאישיות נוספת בתוך ג'ין.
סקוט פונה לעזרתה של הטלפתית אמה פרוסט, שמתחילה להעביר לו סדרת טיפולים מנטלית לאיחוי נשמתו הפגועה.
אולם, פרוסט מנצלת את המצב כדי להתקרב אליו, ונוטעת בו סממנים המובילים לרומן טלפתי.
כאשר ג'ין גילתה את דבר הרומן, היא אילצה את אמה להודות בדבר רגשותיה האמיתיים.
סקוט התעמת עם ג'ין ודרש כי היא תקרא את מחשבתו.
ג'ין מגלה שאכן בין השניים לא התרחש כלל מגע פיזי, למרות שאמה הציעה זאת.
סקוט, שהרגיש כי איננו יכול לדבר עם אשתו הפגועה והכועסת, עזב את האקס-מן.
מיד לאחר מכן, פרוסט נורתה כשהיא במצב היהלום שלה ונופצה בידי אסמה, אחת מקוקיות סטפורד.
ג'ין הייתה בתחילה החשודה העיקרית, אך היא זו שאיחדה אותה מחדש ברמה המולקולרית, בעוד היא מדגימה יכולות טלקינזיס עצומות ולאחר שהשיגה מידע רפואי ממוחו של חיה.
חבר חדש בקבוצה בשם קסורן מתגלה כבוגד ומתחזה למגנטו.
הוא שולח את ג'ין ווולברין אל תוך השמש אך הפניקס מתעוררת מתוכה, מחזירה אותם לניו יורק ונלחמת בקסורן.
רגע לפני מותו, הוא הורג את ג'ין בעזרת זרם אלקטרומגנטי.
כשג'ין גוססת, סקוט מתנצל על כך שהכאיב לה, אך ג'ין אומרת לו כי היא מבינה, וכי מעולם לא ראתה אותו כל כך מלא חיות.
היא מעודדת אותו להמשיך בחייו עם אמה.
סקוט שבור ממותה של ג'ין, ושוקל שוב לעזוב את האקס-מן.
הוא אף מסרב להצעתה של פרוסט לנהל ביחד את אחוזת אקס.
הדבר יוצר עתיד דיסטופי חלופי, שבו בקטריה מדבקת ובעלת בינה מלאכותית בשם סאבליים מפירה את איזון החיים ואת האבולוציה האנושית.
ג'ין חוזרת לחיים בעתיד חלופי זה כפניקס הלבנה של הכתר, ובעזרת כוחות הפניקס מתערבת באופן טלפתי בזמן ההווה ומשפיעה על סקוט לקבל את אהבתה והצעתה של אמה.
בעשותה כך היא עוזרת להבסתו של סאבליים ולהשבת הסדר על כנו בעתידה.
סקוט ואמה ממסדים את מערכת היחסים שלהם, בונים מחדש את האחוזה ומשמשים כמנהלי בית הספר.
בתחילה, שאר חברי האקס-מן אינם מרוצים ממערכת היחסים החדשה הזו, משום שהם מרגישים שסקוט ואמה מבזים את זכרונה של ג'ין והנישואים שלה עמו.
רייצ'ל סאמרס נפגעת מכך במיוחד, ומשנה את שם משפחתה לגריי.
אולם בהמשך, הקבוצה לומדת להכיר בערכה של אמה, והשניים מתפייסים עם רייצ'ל בכך שלוקחים אותה לפגוש את בני משפחתה, אותם לא הכירה מעולם.
ג'ין מתפייסת עם סקוט, מתמזגת עם כוח הפניקס ומתעלה למישור נעלה של הקיום הנקרא בשם "החדר הלבן הבוהק".
כוח פניקס התאחד מחדש בטרם הגיע זמנו, והותקף בידי ספינת מלחמה של אימפריית השי'אר, מה שגרם לו להתפצל ולפזר את כוחו ברחבי הגלקסיה.
הכוח הגיע לכדור הארץ, גילה כי גופה של ג'ין גריי נותר חסר חיים, והקים אותה שוב לתחייה.
אולם, משהו לא היה כשורה.
הפניקס נדחפה לכדי שיגעון והפכה פעם נוספת לפניקס האפלה.
נסיונותיה של ג'ין להשתלט מחדש על כוח הפניקס הסתבכו כאשר האקס-מן רצו לתחום את פעולותיה של הפניקס, וכן המוטאנט קיד אומגה שרצה להקים לתחייה בעזרתה את סופי - אחת מקוקיות סטפורד.
אימפריית השי'אר, לעומת זאת, רצתה להרוג אותה סופית.
ג'ין הצליחה למשוך את הפניקס חזרה, באומרה כי שתיהן אחת הן.
שפיותה של הפניקס חזרה אליה בתמיכתם הרגשית של בני משפחה וחברים, אשר הועברה באופן טלפתי דרך ג'ין.
בניסיון אחרון להשמיד את הפניקס, ספינת המלחמה של השי'אר יוצרת סינגולריות מעל הקוטב הצפוני, ואופק האירועים שלה הכחיד את כל החיים בסביבה.
ג'ין מוצאת את עצמה לבדה עם סקוט, שנותן לה עיצה אשר בעזרתה היא מבטלת את הנזק שנוצר בידי הסינגולריות ומצילה את האקס-מן.
ג'ין חזרה לחדר הלבן הבוהק כדי למצוא את חלקיקי הפניקס המפוזרים ברחבי היקום, ועזרה לאקס-מן לעיתים קרובות.
לאחר אירועי "שירת המלחמה של הפניקס", היא נראתה כשהיא מביאה חלקיקים אותם מצאה לידיהן של רייצ'ל ושל קוקיות סטפורד.
היא נחשבת למתה בידי סייקלופס וכל השאר, אם כי ייתכן מאוד כי היא חיה, משום שגופתה מעולם לא נמצאה.
מאז, כוח הפניקס ממשיך להתגלם באחרים, בעיקר דרך "משיחת המוטאנטים" הופ סאמרס אדומת-השיער וירוקת העיניים.
בנוסף, ג'ין הופיעה בחיזיון קצר של אמה פרוסט, ואמרה לה "להתכונן".
כאשר סייקלופס נשלט בידי כוח הפניקס, הוא יצר שיבוט של ג'ין מאבק חולות חלקו הכחול של הירח, ושאל אותה כיצד לשלוט בפניקס.
בהמשך, ג'ין גריי האמיתית הופיעה בפניו כשכוח הפניקס השחית אותו והפך אותו לפניקס האפל, ועזרה לו להשתלט על הפניקס ולשחרר את החלקיק שלה מתוכו.
אין זה ידוע מה עלה בגורלה של ג'ין אחרי שהופ סאמרס ומכשפת השני מחקו את כוח הפניקס מהקיום, היות שג'ין התמזגה לאחד עמו.
ייתכן מאוד כי גם ג'ין וגם הפניקס בחיים, משום שאם הן אכן נהרגו, אזי כל החיים ביקום יחדלו להתקיים, לפי הכתבים העתיקים של גבירת השמיים הצפוניים.
כחלק מהרצת "תחייה מחודשת" של כותרי האקס-מן בשנת 2018, ג'ין גריי חזרה לחיים בקשת הסיפור "תחיית הפניקס - שובה של ג'ין גריי".
בחוברות "אקס-מן החדשים", חיה מזמן ההווה מגיע לזמן העבר ולוקח עמו חזרה את ג'ין הצעירה ביחד עם שאר חברי האקס-מן המקוריים מתוך תקווה שיוכלו להראות לסייקלופס מזמן ההווה עד כמה רחוק הגיע במעשיו להנחיל מהפכת מוטאנטים.
ג'ין הצעירה חווה העצמה של יכולותיה כתוצאה מהטראומה שבמסע בזמן, וכוחותיה הטלפתיים המודחקים מתעוררים מוקדם מהרגיל.
עם הגעתה, היא ראתה עד כמה בית הספר השתנה, והבחינה כי הוא נקרא על שמה.
במהלך אירועי "קרב האטום", גרסה עתידית של ג'ין גריי שמעולם לא חזרה לעבר ושכוחותיה גדלו מעבר לשליטתה חזרה לזמן ההווה כקסורן, חבר אחוות המוטאנטים העתידית.
קסורן מת בקרב, והאקס-מן מגלים שמשהו מונע מחברי האקס-מן המקוריים לחזור לעבר.
בקו הזמן הזה, היא קוראת את מחשבתו של חיה מזמן ההווה, שמתחרט על כך שמעולם לא חשף את רגשותיו כלפיה.
בעקבות כך, היא מנשקת את חיה הצעיר והדבר גורם לבעיות עם סייקלופס הצעיר.
היא וקבוצתה עוזבים את בית הספר לצעירים מחוננים ע"ש ג'ין גריי ומצטרפים לבית הספר של סייקלופס.
למרות רצונה, היא מתיידדת עם אמה פרוסט, שעוזרת לה לחדד את כישוריה הטלפתיים.
בסיפור הקרוסאובר "משפטה של ג'ין גריי" משנת 2014, ג'ין הצעירה נחטפת בידי השי'אר ועומדת למשפט בעקבות פעולות השמד של כוח הפניקס.
האקס-מן החדשים מצטרפים לשומרי הגלקסיה כדי להציל את ג'ין מעולם הבית של השי'אר, אך כוח חדש מתעורר לפתע בג'ין - היכולת לספוג כמויות עצומות של אנרגיה יונית מאחרים תוך שילוב כוחות הטלפתיה והטלקינזיס שלה.
בעזרת יכולת זו היא מביסה את גלדיאטור, מנהיג השי'אר.
בחיפוש אחרי מוטאנטים חדשים, ג'ין הצעירה משתגרת יחד עם חברי האקס-מן המקוריים ליקום אולטימייט מארוול.
היא חוברת לספיידרמן (מיילס מוראלס) כדי להציל את חיה הצעיר מידיו של דוקטור דום.
עם חזרתה ליקום הרגיל, היא והאקס-מן המקוריים מצטרפים שוב לשומרי הגלקסיה בחיפוש אחרי המערבולת השחורה.
אחרי אירועי "מלחמות סודיות" של שנת 2015 בהם היקום עוצב מחדש, ג'ין נפרדה מיתר חברי הקבוצה בניסיון לחיות חיים רגילים במכללה.
אולם, סטורם מגייסת אותה עד מהרה להצטרף לקבוצה החדשה של האקס-מן בהנהגתה לצורך הגנה על המוטאנטים מפני ערפילי טריגן.
היא מזכירה את העובדה שנפרדה מהאנק מק'קוי, משום שהיא מחשיבה אותו יותר כאח.
אחרי שהאקס-מן יוצאים למלחמה נגד הבלתי אנושיים כדי להשמיד את ערפילי הטריגן, ג'ין עוזבת את קבוצתה של סטורם ומנסה לחזור לקו הזמן שלה יחד עם חברי האקס-מן המקוריים, אך הם מגלים שהם לא מיקום מארוול הרגיל ולכן נותרו נטושים בזמן ההווה ללא ידיעה מאיזה קו זמן הם הגיעו.
היא הופכת למנהיגת הקבוצה והם עוזבים את האקס-מן כדי למצוא את עצמם בעולם.
מגנטו מציע לג'ין הצעירה ולקבוצתה הזדמנות להצטרף אליו ולשמור על חזונו של אקסבייר מפני כל מי שמאיים על כך.
ג'ין מסכימה והקבוצה מצטרפת אליו, אך הם מתאמנים בחשאי למקרה שמגנטו יחזור לדרכיו הישנות וינסה להרוג אותם.
כחלק מאירועי "תחיית הפניקס - שובה של ג'ין גריי" של שנת 2017, ג'ין הצעירה מקבלת סדרת סולו משלה.
בזמן משימה נגד צוות ההריסה, ג'ין מקבלת חיזיון שכוח הפניקס חוזר לכדור הארץ.
היא מנסה להזהיר את האקס-מן מפני החיזיון שלה, אך הפניקס לא נצפתה בעולם מאז האקס-מן יצאו למלחמה נגד האוונג'רס על גורלה.
היא מתקשה לשכנע את חיה, קפטן מארוול וקיטי פרייד בנוגע לאמיתות דבריה, אך הם אומרים לה שאם הדבר יקרה אז האקס-מן והאוונג'רס יעשו כל שביכולתם לעצור אותה.
ג'ין ממשיכה להרגיש שלא לוקחים אותה ברצינות כשחיה בודק אותה למקרה ויש לה הזיות.
בהמשך, היא נפגשת עם חברי האקס-מן שהיו נגועים בכוח הפניקס - קולוסוס, רייצ'ל סאמרס, הופ סאמרס וקוונטין קווייר, כשזה האחרון משתמש בכוחותיו כדי להראות לה את ההשפעות הנגרמות כתוצאה מהחיבור לכוח הפניקס.
פגישה שהיא עורכת עם נאמור גורמת לה להבין שהיא יכולה לסרב לקבל את כוח הפניקס ואף להצליח להביס אותו.
ג'ין גריי היא מוטאנטית ברמת אומגה, אשר בשיא יכולתה ועוצמתה השתנתה בעזרת כוח הפניקס.
כאשר כוחותיה של ג'ין התפתחו לראשונה, היא לא יכלה להתמודד עם הטלפתיה שלה, מה שאילץ את פרופסור אקס להדחיק את הגישה שלה אליה.
במקום זאת, הוא בחר לאמן אותה בטלקינזיס ואפשר לכוח הטלפתיה להתפתח בקצב משלו.
בהמשך, אקסבייר אפשר לג'ין גישה לכוחות הטלפתיה שלה, בתואנה כי הוא חולק עמה מכוחו.
הטלפתיה של ג'ין מאפשרת לה לקרוא את מוחותיהם של אחרים, וכן להשפיע ולשלוט עליהם ולתקשר עמם.
היא מסוגלת להשליך את מוחה אל תוך המישור האסטראלי וליצור פרצי אנרגיה שנועדו להמם את יריביה.
כמו אקסבייר, גם היא יכולה לשלוט בעזרת כוחות הטלפתיה על תפקודיו המוטוריים של האחר, כולל כוחותיו המוטאנטים וחמשת חושיו.
בזמן שג'ין סופגת את כוחות הטלפתיה של פסיילוק, רמת הכוחות שלה מתעצמת עד לנקודה בה היא מסוגלת ליצור בתת-המודע דמות אסטראלית בצורת ציפור אש, שיכולה לגרום נזק פיזי ומנטלי בעזרת טלפתיה.
ג'ין מסוגלת להשתמש במכשיר סרברו שנבנה עבור צ'ארלס אקסבייר ומגביר יכולות טלפתיות, ובהיעדרו של אקסבייר היא משמשת בתור הטלפתית של האקס-מן.
ג'ין יכולה להפעיל גם טלקינזיס ולהזיז עצמים בכוח המחשבה.
רמת הכוח הטלקינטי של ג'ין מגיעה לרמות בהן היא מסוגלת לגרום לריחופם של אובייקטים בגובה מסלולו של כדור הארץ וכן להפעיל מניפולציה על מספר רב של אובייקטים בהיותם באוויר ובדפוסים מורכבים.
השימוש בטלקינזיס מאפשר לה לרחף ולשמש כאמצעי תעופה.
היא משתמשת בכוח זה כדי ליצור לעצמה מגנים.
בהמשך היא מפתחת "רגישות טלקינטית" לאובייקטים בסביבתה הקרובה, מה שמאפשר לה להרגיש את המרקם שלהם, את דפוסיהם המולקולריים ולבחון אותם ברמה תת-אטומית.
בזמן שג'ין משנה את צורתה לפניקס, כוחותיה מתעלים לאין שיעור.
הם מאפשרים לה לפורר ולארגן מחדש חומרים מוצקים ברמה תת-אטומית, לעוף ללא כל עזרה בחלל, לשרוד בכל אטמוספירה שהיא, ולהפעיל מניפולציה על אנרגיות אלקטרומגנטיות וקוסמיות למגוון צרכים.
ביכולתה ליצור חורי תולעת המסוגלים להעביר אותה לכל מקום ביקום בו במקום.
במצב זה, היא יכולה להביס בקלות את אחד ממבשריו של גלקטוס.
בתור האווטאר של הפניקס, ג'ין מסוגלת ליצור להבות קוסמיות אפילו באזורים בלתי אפשריים כמו ריק החלל ומתחת לפני המים.
התגלמות הלהבות היא בצורת עוף דורס או חלקיו, כלומר טופרים או כנפיים.
לג'ין שליטה מושלמת בלהבות אלה, והן מכלות את כל מה שכוח הרצון שלה מאפשר.
יתר על כן, להבות אלה לא דורשות חמצן כדי לבעור, והן בוערות בכזו עוצמה, עד שהחומר בו הן נוגעות מתכלה ללא שרידים כמו אפר.
אין זה ברור אם להבות אלו הן שלוחה של כוחות הטלפתיה או הטלקינזיס שלה, או שהן מאפיינים בלעדיים לכוח הפניקס.
הלהבות הקוסמיות הן צורת ביטוי מוחשית למטרתה של הפניקס "לשרוף את כל מה שלא עובד", וכן "לשרוף דרך שקרים והטעיה".
בתור הפניקס, ג'ין יכולה לחזור מן המתים.
בכמה מהסיפורים, חזרתה מתבצעת מיד לאחר מותה, בעוד שבכמה מהסיפורים, תחייתה המחודשת צריכה להתרחש בזמן המתאים, לעיתים כעבור מאה שנים.
כוח הפניקס מאפשר לג'ין להחיות מחדש כל סוג חיים שקיים, וגם לספוג, לתעל ולשמר אותו.
כתוצאה מכך, היא יכולה לקחת חיים מאחד ולתת אותם לאחר, לרפא את עצמה בעזרת אותו כוח חיים, או אפילו להקים לתחייה את המתים, היות שכוח הפניקס הוא תמצית החיים והמוות.
מערכת היחסים בין ג'ין גריי לכוח הפניקס מתוארת בדרכים שונות לאורך ההיסטוריה של הדמות.
בעלילה המקורית, אשר לפיה כוח הפניקס הוא התגלמות הפוטנציאל המלא שלה, כוחות אלו נחשבים לשלה, כחלק מרצונם של היוצרים כריס קלרמונט וג'ון ביירן ליצור את "גיבורת-העל הקוסמית הראשונה".
אולם, מאז השכתוב שנעשה לדמות הפניקס כישות נפרדת, התיאורים של כוחה משתנים - מהיותה מארחת אחת מני רבים של הפניקס, ורק "משאילה" את הכוחות בתקופת הזמן שלה, למארחת ראשונה מסוגה, ולאחת המאוחדת עם הפניקס.
בהמשך היא מתוארת כאחת המעטים אשר נושאת בתואר "פניקס הלבנה של הכתר" מכל תקופות הזמן.
ג'ין גריי הופיעה לראשונה בסדרת האנימציה "גיבורי העל של מארוול" של שנת 1966 בפרק על הסאב מארינר בהרכב הקבוצה המקורית (הכולל גם את סייקלופס, חיה, אייסמן ואנג'ל).
בתחילת שנות ה-80 של המאה ה-20, ג'ין גריי הופיעה בסדרת האנימציה "ספיידרמן וחבריו המופלאים" בפלשבק מתוך הפרק "סיפור המקור של אייסמן".
ג'ין גריי היא דמות מרכזית ב"אקס-מן: סדרת האנימציה" של שנות ה-90 של המאה ה-20, בדיבובה של קתרין דישר.